Freddie Freeloader

”Freddie Freeloader” on Miles Davisin säveltämä jazzstandardi vuoden 1959 albumilta Kind of Blue. Albumi muissa kappaleissa soitti Davisin uusi pianisti Bill Evans, mutta ”Freddie Freeloaderiin” Davis halusi Wynton Kellyn, joka oli erikoistunut bluessoittoon. Kappaleen rakenne perustuu 12 tahdin blueskaavaan.

Kappaleen nimi (suomeksi ”Siipeilijä-Freddie”) tulee Freddie-nimisestä henkilöstä, joka usein livahti maksamatta kuuntelemaan Davisin ja muiden soittoa. Nimivalintaan on myös voinut vaikuttaa Red Skeltonin roolihahmo, Freddie the Freeloader -klovni.

Kappaleen ovat Davisin lisäksi äänittäneet muun muassa Wes Montgomery, Stanley Jordan, Rahsaan Roland Kirk ja Emile-Claire Barlow.

Lähteet

Aiheesta muualla 
 

Vuoden 1959 kappaleet
Miles Davisin säveltämät kappaleet
Jazzkappaleet
Jazzstandardit